Rugby-moord: Verhoordatum bekendBrett Williams Vier mans wat daarvan aangekla word dat hulle ŉ rugby-ondersteuner buite Durban se Kings Park-stadion doodgeslaan het, se verhoordatum is deur die Nasionale Vervolgingsgesag (NVG) bekend gemaak. Die vier mans het Dinsdag vlugtig in die Durbanse-landdroshof verskyn waartydens die verhoordatum vir 10 Maart volgende jaar bepaal is. Natasha Ramkisson, ŉ woordvoerder van die NVG, het gesê die verhoor sal na verwagting tot 14 Maart duur en dit sal in die Durbanse-streekshof plaasvind. Vier van die mans, die broers Blayne en Kyle Shepard, Andries van der Merwe en Dustin van Wyk, staar ‘n aanklag van moord, drie van aanranding met die doel om ernstige liggaamlike skade aan te rig en een van crimen injuria in die gesig. Aanklagte teen ‘n vyfde beskuldigde, Grant Cramer, is laat vaar weens ŉ gebrek aan bewyse dat hy by die aanval betrokke was. Die vier mans word van die moord op Brett Williams (29) aangekla. Williams, ‘n voormalige Britse seesoldaat, is vroeër vanjaar ná ‘n Super 15-wedstryd doodgeslaan. Die vier beskuldigdes is tans uit op borgtog van R5 000 elk. Lees ook: Rugby-moord: Seesoldaat het glo vroeër ook baklei Rugby-moord: Verdagtes se name bekend gemaak Rugby-moord: Vier hoop vir borg Rugby-moord: Mense vir uitkenningsparade gesoek Rugby-moord: Verdagte kry borg; name weerhou Rugby-moord: Vier gee hulself oor Rugby-moord: Vyf sal hulself glo oorgee Rugby-moord: Slagoffer se naam bekendgemaak Brit sterf in geveg ná Super15-stryd